stanford-oval/wikipedia huggingface dataset:
ויליאם האל-ג'ונס

סר ויליאם האל-ג'ונס (באנגלית: William Hall-Jones; ‏ 16 בינואר 1851 – 19 ביוני 1936) היה ראש ממשלת ניו זילנד ה-16 מיוני ועד אוגוסט 1906. הוא היה ראש ממשלה זמני לאחר מותו של ריצ'רד סדון ועד לשובו מחו"ל של ג'וזף וורד.
ראשית חייו

ויליאם האל-ג'ונס נולד בעיר פולקסטון שבקנט, אנגליה. הוא הגיע לדנידין, ניו זילנד ב-1873, שם עבד כנגר ומאוחר יותר כבנאי בטימרו.
קריירה פוליטית

בעקבות מותו של חבר הפרלמנט ריצ'רד טרנבול, התקיימו באוגוסט 1890 בחירות ביניים במחוז הבחירה של טימרו, בהם נבחר האל-ג'ונס. את מחוז בחירה זה הוא ייצג עד לפרישתו ב-1908. הוא היה חבר פרלמנט עצמאי, אך היה בעל השקפות מתונות ופרוגרסיביות ונטה להזדהות עם דעותיהם של ג'ון באלנס, ג'ורג' גריי וג'ון מקנזי.
ב-1896 מונה האל-ג'ונס להיות שר בממשלה. במהלך העדרו של ריצ'רד סדון מהמדינה ב-1906, הוא שימש כראש הממשלה בפועל ומיד לאחר הלווייתו של סדון הוא הרכיב ממשלה חדשה. במהלך תקופת כהונתו הקצרה הוא גם שימש כשר האוצר, שר העבודה, שר העבודות הציבוריות, שר החינוך ושר הימייה.
יחד עם זאת, הוא הודיע כי הוא יכהן בתפקיד עד לשובו של סר ג'וזף וורד ממסע מעבר לים. בממשלתו של וורד הוא קיבל את תפקיד שר הרכבות והעבודות הציבוריות. בדצמבר 1908 הוא החליף את ויליאם פמבר ריבס כנציב העליון של ניו זילנד בלונדון, תפקיד אותו מילא עד ל-1912, אז שב לניו זילנד ומונה להיות חבר במועצה המחוקקת (הבית העליון של הפרלמנט של ניו זילנד שהיה קיים אז).
ויליאם ה. האנט

ויליאם הנרי האנט (באנגלית: William Henry Hunt ;‏ 12 ביוני 1823 – 27 בפברואר 1884) היה מזכיר הצי של ארצות הברית בממשליהם של נשיאי ארצות הברית ג'יימס גרפילד וצ'סטר ארתור, שגריר ארצות הברית ברוסיה ושופט.
ביוגרפיה

ויליאם הנרי האנט נולד בצ'ארלסטון, קרוליינה הדרומית. הוא למד באוניברסיטת ייל ובבית הספר למשפטים שלה והשתלם במשפטים אצל תאודור האנט ורנדל האנט בניו אורלינס. בין השנים 1844–1878 הוא עסק בעריכת דין במגזר הפרטי. ב-1862 הוא שירת כקולונל בצבא הקונפדרציה. ב-1866 הוא היה פרופסור למשפט אזרחי באוניברסיטת לואיזיאנה (כיום אוניברסיטת טוליין) בשנים 1876–1877 הוא היה התובע הכללי של לואיזיאנה.
ב-18 באפריל 1878 הציג נשיא ארצות הברית רתרפורד הייז את מועמדותו של האנט כשופט בבית המשפט לעתירות (Court of Claims) לאחר התפטרותו של אבנעזר פק. מינויו אושר על ידי הסנאט של ארצות הברית ב-15 במאי 1878 ונכנס לתוקף באותו יום. שירותו בבית המשפט הסתיים ב-11 במרץ 1881 לאחר שהתפטר.
בשנים 1881–1882 כיהן האנט כמזכיר הצי של ארצות הברית בקבינטים של ג'יימס גרפילד ושל צ'סטר ארתור. לאחר מכן מונה האנט כשגריר ארצות הברית ברוסיה. הוא מת בעת כהונתו שם בסנקט פטרבורג ב-27 בפברואר 1884.
צי ארצות הברית הנציח אותו בקריאת משחתת על שמו שהייתה בשירות בשנות ה-20 ו30 של המאה ה-20 ובמלחמת העולם השנייה הועברה אל הצי המלכותי הבריטי. משחתת נוספת שנקראה על שמו הייתה בשירות בשנים 1943–1963.
הערות שוליים

↑  USS HUNT (DD-194) - NavSource Naval History
↑  USS HUNT (DD-674) - NavSource Naval History
| --- | --- |
בקרת זהויות :  GND: 189571632  ISNI: 0000 0000 3067 1009  LCCN: n88668419  SNAC: w6c82kcq  VIAF: 23723162   WorldCat (עם VIAF): 23723162
ויליאם האלוס מילר

| --- | --- |

 לידה:  6 באפריל 1801 לנדוברי, הממלכה המאוחדת 
 פטירה:  20 במאי 1880 (בגיל 79) קיימברידג', הממלכה המאוחדת של בריטניה הגדולה ואירלנד 
 ענף מדעי:  מינרלוגיה
 מקום מגורים:  בריטניה
 מקום לימודים:  קולג' סנט ג'ון 
 מוסדות:  אוניברסיטת קיימברידג' 
 פרסים והוקרה:  המדליה המלכותית (1870)  המדליה המלכותית  עמית החברה המלכותית  עמית החברה המלכותית של אדינבורו 
 תרומות עיקריות
 שיטת סימון המשמשת לתיאור מישורים וכיוונים בסריג של גביש הקרויה על שמו "אינדקס מילר".
 
ויליאם האלוס מילר (אנגלית: William Hallowes Miller‏; 6 באפריל 1801 – 20 במאי 1880) פיזיקאי, קריסטלוגרף ומינרלוג בריטי שהציע את שיטת סימון המשמשת לתיאור מישורים וכיוונים בסריג של גביש הקרויה על שמו "אינדקס מילר".
חייו

מילר נולד בוולינדרה (Velindre) סמוך ללנדוברי (Llandovery) מחוז קארמארתנשייר שבוויילס. הוא רכש את השכלתו האקדמית בסנט. ג'ון קולג' שבאוניברסיטת קיימברידג' וסיים ב-1826 במקום החמישי במבחני המתמטיקה הקשים של האוניברסיטה המכונים טריפוס (Tripos). ב-1829 התקבל מילר להוראה באוניברסיטה ועסק בכך במשך מספר שנים כשבמקביל פרסם מסות בנושאי הידרוסטטיקה והידרודינמיקה.
מילר נמשך במיוחד לתחום הקריסטלוגרפיה וכשויליאם יואל התפטר ממשרת הפרופסור למינרלוגיה (מוסד שהוקם בקיימברידג' ב-1808 והופסק ב-1931) ב-1832 החליף אותו מילר בתפקיד ומילא משרה זו עד 1870. עבודתו העיקרית, על "קריסטלוגרפיה" יצאה לאור ב-1838. הוא נבחר לחברה המלכותית ב-1838.
האינדקסים של מילר, שיטת סימון המקובלת כיום לתיאור מישורים וכיוונים בסריג של גביש, קרויים על שמו. הוא הציע את השיטה ב"מסה על קריסטלוגרפיה" (1839).
ב-1852 הוא ערך את המהדורה החדשה של ספרו של הנרי ג'יימס ברוּק (HJ Brooke) "מבוא בסיסי למינרלוגיה". ב-1842 הוא סייע לוועדה של הפרלמנט הבריטי שנתמנתה לפקח על יצירת תקנים חדשים ליחידות אורך ומשקל. צ'ארלס דרווין נעזר במילר לזיהוי מינרלים שהביא ממסעו בספינה "ביגל". ב-1870 זכה מילר במדליה של החברה המלכותית "בשל מחקריו וכתביו על מינרלוגיה וקריסטלוגרפיה, ובשל עבודתו המדעית בשחזור "התקן הלאומי למשקל" .
המינרל מילריט שנתגלה לראשונה בוויילס בשנת 1845 קרוי על שמו של ויליאם האלוס מילר.
רשימה חלקית של עבודותיו

"יסודות ההידרוסטטיקה והידרודינמיקה" (The Elements of Hydrostatics and Hydrodynamics‏), 1831
"מסה בסיסית על חשבון דיפרנציאלי" (An elementary treatise on the differential calculus‏), 1833
"מסה על קריסטלוגרפיה" (A Treatise on Crystallography‏), 1839
"מבוא בסיסי למינרלוגיה" (An Elementary Introduction to Mineralogy‏), עריכה של ספרו של הנרי ג'יימס ברוק, 1852
"מסכת על קריסטלוגרפיה" (A Tract on Crystallography‏), 1863
הג'מג

| --- | --- |
סמל הג'מגסמל הג'מג

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת אדלן
 שטח:  5.7 קמ"ר
 אוכלוסייה:  ‏
  ‑ בכפר:  109 (1 בינואר 2024)
 קואורדינטות:  48°19′55″N 20°51′38″E﻿ / ﻿48.33185°N 20.860419444444°E﻿ / 48.33185; 20.860419444444 
 אזור זמן:  UTC +1
 https://www.hegymeg.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.הג'מג(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.הג'מג  he tabBackground:;tabBorder:#aaa;defaultTab:0;
 
הג'מג (בהונגרית: Hegymeg) הוא כפר קטן במחוז בורשוד-אבאוי-זמפלן שבצפון מזרח הונגריה.
בהג'מג התגוררו מעט יהודים ובמקום היה בית קברות יהודי.
| שנה | כמות יהודים | כלל האוכלוסייה |
| --- | --- | --- |
| 1840 | 12 |  |
| 1880 | 10 | 324 |
| 1910 | 11 |  |
| 1920 | 13 |  |
| 1930 | 6 |  |
| 1941 | 6 | 303 |
הג'מגש

הג'מגש (בהונגרית: Hegymagas) הוא כפר קטן במחוז וספרם שבמרכז הונגריה.
כמו כפרים רבים באירופה גם בהג'מגש מספר התושבים נמצא בירידה. כך, בשנת 1990 חיו בכפר 290 תושבים, ובשנת 2020 רק 238 תושבים.
יהודי הג'מגש

בהג'מגש חיו יהודים בתקופות זמן שונות.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 6 | 632 |
| 1910 | 3 |  |
| 1920 | 2 |  |
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת טפולצה |
| --- | --- | --- |
| יישובים | טפולצה • אברהאמהג' • בדצ'ונטומאי • בדצ'ונטרדמיץ • בלטונאדריץ' • בלטונהניה • בלטונרנדש  • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מינדסנטקאלה • מונושטורפאטי • נמשגולאץ' • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ |  |
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
וילי גרסון

| --- | --- |

 לידה:  20 בפברואר 1964 היילנד פארק, ארצות הברית 
 פטירה:  21 בספטמבר 2021 (בגיל 57) לוס אנג'לס, ארצות הברית 
 שם לידה:  William Garson Paszamant 
 מדינה:  ארצות הברית 
 תקופת הפעילות:  1986–2021 (כ־35 שנים) 
 מקום לימודים:  אוניברסיטת וסליין  בית הספר לדרמה של ייל  Highland Park High School 
 מספר צאצאים:  2 
 פרופיל ב-IMDb
 
ויליאם גרסון פאסזמאנט (באנגלית: William Garson Paszamant; ‏20 בפברואר 1964 – 21 בספטמבר 2021) היה שחקן אמריקאי-יהודי. גרסון, ששיחק ביותר מ-75 סרטים ו-300 פרקים בסדרות טלוויזיה, היה מוכר בעיקר של תפקידו כסטנפורד בלאץ' בסדרה "סקס והעיר הגדולה" ברשת HBO ולאחר מכן בזכות תפקידו כמוֹזי בסדרת הטלוויזיה "צווארון לבן" של USA Network.
ביוגרפיה

גרסון נולד למשפחה יהודית בהיילנד פארק שבניו ג'רזי לדונלד ומוריאל פאסזמאנט. ב-1985 הוא קיבל תואר ראשון בתיאטרון ובאמנויות יפות מאוניברסיטת וסליין והמשיך לתואר שני באמנויות יפות מבית הספר לדרמה של אוניברסיטת ייל.
קריירה

בשנים 1986–1990 שיחק בשבעה פרקים של סדרת הטלוויזיה "מר בלוודיר".
בשנים 1996–1999 שיחק בשבעה פרקים של סדרת הטלוויזיה "NYPD Blue".
בשנת 1998 שיחק בתפקיד מרכזי בסיטקום "תשאל את הארייט" (אנ'), שבוטל לאחר עונה אחת בלבד.
בשנים 1998–2004 שיחק ב-27 פרקים של סדרת הטלוויזיה המצליחה "סקס והעיר הגדולה", בתפקיד סטנפורד בלאץ'. גרסון המשיך לגלם את הדמות גם בסרטי ההמשך, "סקס והעיר הגדולה" ו"סקס והעיר הגדולה 2".
בשנת 2007 שיחק בתפקיד מרכזי בסדרת הדרמה "ג'ון מסינסינטי" (אנ'), שארכה עשרה פרקים. ב-2009 שיחק בקומדיה "לידה כואבת".
בשנים 2009–2014 שיחק בתפקיד ראשי בסדרת הטלוויזיה המצליחה "צווארון לבן" בתפקידו של "מוזי", והשתתף ב-80 מתוך 81 הפרקים בסדרה.
בשנים 2015–2020 גילם את דמותו של ג'רארד הירש בחידוש הסדרה "הוואי חמש-אפס".
הוא השתתף בתפקידים קצרים במספר סרטים, כגון "לקום אתמול בבוקר", "לב אוהב", "הפריצה לאלקטרז", "הפלישה ממאדים", "משתגעים על מרי", "להיות ג'ון מלקוביץ'", "שישי הפוך", "המחנה הקסום" ועוד.
הוא שיחק כאורח במספר רב של סדרות טלוויזיה, כגון "קשרי משפחה", "חופשי על הבר", "זינוק לאתמול", "טווין פיקס", "פרקליטי אל איי", "ילד פוגש עולם", "מחוץ לחוק", "מד טי.וי", "משתגעים מאהבה", "תיקים באפלה", "מגע של מלאכים", "הפרקליטים", "מלרוז פלייס", "אלי מקביל", "באפי ציידת הערפדים", "שולחן לחמישה", "מסע בין כוכבים: וויאג'ר", "חברים", "תהרוג אותי וזהו", "מהדורה מוקדמת", "ספין סיטי", "CSI", "סטארגייט SG-1", "מונק", "CSI: מיאמי", "לאס וגאס", "המכשפים מווייברלי פלייס", "החיים על פי נד", "מדיום", "שני גברים וחצי", "העולם של ריילי", "פרנקלין ובאש", "סקנדל", "סופרגירל", "פה גדול" ,"מגנום, בלש פרטי" ועוד..
ב-9 בדצמבר 2021 עלתה לאוויר סדרת הספין אוף ל"סקס והעיר הגדולה", פשוט ככה בה חוזר גרסון על תפקידו כסטנפורד בלאץ'. הופעתו בסדרה שודרה לאחר מותו.
חיים אישיים

ב-2009 אימץ גרסון ילד בן שבע.
ב-21 בספטמבר 2021 מת בביתו לאחר מאבק ממושך בסרטן הלבלב, בגיל 57.
הערות שוליים

↑  @WillieGarson (25 בדצמבר 2017). "As a Jewish person..." (Tweet) – via Twitter. {{cite web}}:  (עזרה)
↑  "Does 'The Carrie Diaries' have room for Willie Garson '85?". Wesconnect.Wesleyan.edu. נבדק ב-3 במאי 2012. {{cite web}}:  (עזרה)
↑  Di Nunzio, Miriam (21 בספטמבר 2021). "Willie Garson, starred as Stanford Blatch on 'Sex and the City,' dies at 57". Chicago Sun-Times. נבדק ב-24 בספטמבר 2021. {{cite news}}:  (עזרה)
↑  Lee, Luaine. "GARSON LOOKS FORWARD TO NEW SEASON, MORE JOBS". chicagotribune.com. נבדק ב-3 בדצמבר 2019. {{cite web}}:  (עזרה)
↑  Watkins, Gwynne. "Willie Garson of Sex and the City and White Collar Tells 12 Odd Stories From 12 TV Roles – Slideshow". Vulture. נבדק ב-3 בדצמבר 2019. {{cite web}}:  (עזרה)
↑  "White Collar Cast Reunites for Family Dinner". E! Online (באנגלית אמריקאית). 10 בדצמבר 2018. נבדק ב-3 בדצמבר 2019. {{cite web}}:  (עזרה)
↑  "SATC Actor Willie Garson Finalizes Son's Adoption". 5 בפברואר 2010. נבדק ב-25 באוקטובר 2017. {{cite web}}:  (עזרה)
↑  "Exclusive: Meet Willie Garson's New Son Nathen!". People. 5 במרץ 2010. נבדק ב-23 במרץ 2010. {{cite news}}:  (עזרה)
↑  Cordero, Rosy (21 בספטמבר 2021). "Willie Garson Dies: 'Sex And The City' Star Was 57". Deadline Hollywood. נבדק ב-21 בספטמבר 2021. {{cite web}}:  (עזרה)
↑  Boucher, Ashley (21 בספטמבר 2021). "Sex and the City Star Willie Garson Dead at 57". People. נבדק ב-21 בספטמבר 2021. {{cite news}}:  (עזרה)
↑  Jiminez, Jesus; Allen, Jordan (23 בספטמבר 2021). "Willie Garson, 'Sex and the City' Actor, Dies at 57". The New York Times. אורכב מ-המקור ב-23 בספטמבר 2021. נבדק ב-23 בספטמבר 2021. {{cite news}}:  (עזרה)
| --- | --- |
בקרת זהויות :  PLWABN: 9810592711605606  BNE: XX5166555  BnF: cb14513461t (data)  GND: 1021243566  ISNI: 0000 0000 7842 9406  LCCN: no2004082583  NLK: KAC2020P5350  VIAF: 30161573671004522409   WorldCat (עם VIAF): 30161573671004522409
ההייבס

| --- | --- |

 מקום הקמה:  Fagersta 
 מוקד פעילות:  פאגרסטה, שוודיה
 תקופת הפעילות:  מ-1993
 סוגה:  גראז' רוק   אינדי רוק   פאנק רוק
 חברת תקליטים:  Interscope Records  Universal Music Group Polydor Records
 פרסים והוקרה:  Musikexportpriset (2002) 
 אתר רשמי
 פרופיל ב-IMDb
 חברים
 האולין פילי אלמקויסט   ניקולאוס ארסון  ויגילאנט קרלסטרום דוקטובר מאט דיסטרקשיין  כריס דנג'רוס
 
הייבס (באנגלית: The Hives) היא להקת גראז' רוק שוודית.
היסטוריה

הלהקה הוקמה ב-1993 בפאגרסטה שבשוודיה והוציאה ב-1996 את EP הבכורה שלה, Oh Lord! When? How?. שנה לאחר מכן, ב-1997, הלהקה הוציאה את אלבום הבכורה שלה, Barely Legal. ב-1998 יצא לאור EP נוסף, A.K.A I-D-I-O-T וב-2000 יצא אלבומם Veni Vidi Vicious, שהניב את הלהיטים "Hate to Say I Told You So" ו-"Main Offender".
חברי הלהקה נוהגים ללבוש חליפות תואמות שחורות-לבנות בהופעותיהם.
ב-17 ביוני 2014 הופיעו ההייבס בישראל, במסגרת פסטיבל רוקנרולר הראשון באצטדיון בלומפילד בתל אביב.
דיסקוגרפיה > אלבומים

Barely Legal - 1997
Veni Vidi Vicious - 2000 (יצא מחדש ב-2002)
Tyrannosaurus Hives - 2004
The Black And White Album - 2007
2012 - Lex Hives
2023 - The Death of Randy Fitzsimmons
דיסקוגרפיה > אלבומי אוסף

Your New Favourite Band - 2001 (יצא מחדש ב-2002)
ההיכל

ההיכל בדגם המשכן בתמנע
מיקום ההיכל בדגם המשכן
ההיכל (או הקודש) היה חדר בבית המקדש ועמד בין הדביר (או "קודש הקודשים") לאולם. בהיכל ניצבו מזבח הקטורת, שולחן לחם הפנים והמנורה.
מבנה ההיכל

בבתי המקדש אורכו של ההיכל היה 40 אמות ורוחבו 20 אמות.
בין ההיכל, שהוגדר כ'קודש', ובין הדביר, שהוגדר 'קודש קודשים', הייתה מחיצה. במשכן הייתה זו הפרוכת. בבית ראשון נבנה במקום קיר שנקרא אמה טרקסין, ובבית שני, מחמת גובהו הרב, בניית קיר ברוחב אמה בלבד הייתה משימה בלתי אפשרית, וכן מחמת הספק האם קדושת רצועת שטח זו היא כקדושת ההיכל או כקדושת קודש הקודשים, תלו בוני הבית שתי פרוכות בשני צידי האמה הנקראת אמה טרקסין, כשהפרוכת החיצונה מקופלת מעט בדרום, והפנימית בצפון, באופן שנוצר ביניהן מסדרון מעבר מן ההיכל לקודש הקדשים.
לדעת רבי יוסי, הפסוק "והבדילה הפרכת לכם בין הקדש ובין קדש הקדשים" מלמד שהייתה רק פרוכת אחת בעובי אמה, מכיוון שבפסוק כתוב 'פרוכת' בלשון יחיד.
בין ההיכל לאולם היו זוג דלתות מוזהבות, שנפתחו כלפי פנים.
שימושו של ההיכל

ההיכל הכיל את רוב כלי הקודש העיקריים:
בדרומו הייתה המנורה - כלי המאור של המקדש; המנורה הודלקה בכל יום בשעת בין הערביים ודלקה עד הבוקר.
בצפונו היה השולחן - עליו היה מונח לחם הפנים, שהוחלף בכל שבת.
באמצעו, אך משוך קמעה לכיוון מזרח, היה מזבח הזהב - עליו היו מקטרים את הקטורת, ומזים עליו מהחטאות הפנימיות.
הערות שוליים

↑  אם כי לעיתים השילוב של ההיכל והדביר, או המבנה כולו, נקרא בשם הסתמי "היכל"
| חלקי בית המקדש השני |  |  |  |  |
| --- | --- | --- | --- | --- |
     : 
|     צפון החיל הסורג עזרת נשים לשכת העצים לשכת הנזירים לשכת השמנים לשכת המצורעים שער ניקנור העזרה המזבח כבש הכיור בית המטבחיים הדביר האולם ההיכל 1 2 2 3 לשכת הגזית בית המוקד 4 4 5 6 7 א ב ג ד ה ו ז ח ט י י  |     צפון החיל הסורג עזרת נשים לשכת העצים לשכת הנזירים לשכת השמנים לשכת המצורעים שער ניקנור העזרה המזבח כבש הכיור בית המטבחיים הדביר האולם ההיכל 1 2 2 3 לשכת הגזית בית המוקד 4 4 5 6 7 א ב ג ד ה ו ז ח ט י י  |     צפון החיל הסורג עזרת נשים לשכת העצים לשכת הנזירים לשכת השמנים לשכת המצורעים שער ניקנור העזרה המזבח כבש הכיור בית המטבחיים הדביר האולם ההיכל 1 2 2 3 לשכת הגזית בית המוקד 4 4 5 6 7 א ב ג ד ה ו ז ח ט י י  |  |  |
     : 
מקרא
|  1. לשכת הפרווה   2. בית החליפות   3. לשכת פרהדרין   4. בין האולם ולמזבח   5. תאים   6. מסיבה   7. אחורי בית הכפורת |  1. לשכת הפרווה   2. בית החליפות   3. לשכת פרהדרין   4. בין האולם ולמזבח   5. תאים   6. מסיבה   7. אחורי בית הכפורת |  |  |  |
| שערי המקדש | שערי המקדש |  |  |  |
|  א. שער עזרת נשים   ב. שער העליון   ג. שער הדלק   ד. שער הבכורות   ה. שער המים  ו. שער יכניה / הניצוץ   ז. שער הקרבן   ח. שער הנשים   ט. שער השיר / המוקד   י. שער בלי שם |  א. שער עזרת נשים   ב. שער העליון   ג. שער הדלק   ד. שער הבכורות   ה. שער המים  ו. שער יכניה / הניצוץ   ז. שער הקרבן   ח. שער הנשים   ט. שער השיר / המוקד   י. שער בלי שם |  |  |  |
וולטר פיסטון

| --- | --- |
אין תמונה חופשית
 לידה:  20 בינואר 1894 מחוז נוקס, ארצות הברית 
 פטירה:  12 בנובמבר 1976 (בגיל 82) בלמונט, ארצות הברית 
 מקום קבורה:  בית הקברות מאונט אובורן 
 מוקד פעילות:  ארצות הברית 
 מקום לימודים:  אוניברסיטת הרווארד, המכללה לאמות ועיצוב של מסצ'וסטס 
 עיסוק:  מלחין
 סוגה:  סימפוניה 
 כלי נגינה:  פסנתר, כינור, סקסופון
 פרסים והוקרה:  מלגת גוגנהיים (1935)  פרס פוליצר למוזיקה (1948)  פרס פוליצר למוזיקה (1961)  קצין מסדר האמנויות והספרות 
 פרופיל ב-IMDb
 
וולטר פיסטון (באנגלית: 
Walter Hamor Piston Jr. ‏ 20 בינואר 1894 - 12 בנובמבר 1976) היה מלחין אמריקאי, תאורטיקאי מוזיקה ופרופסור למוזיקה באוניברסיטת הרווארד. בין תלמידיו לרוי אנדרסון, ליאונרד ברנשטיין ואליוט קרטר.
חייו

פיסטון נולד ברוקלנד, מיין. בשנת 1905 עברה משפחתו לבוסטון. לאחר לימודי מכונאות ואחר אמנות, שינה את הכיוון למוזיקה והתפרנס תקופה מסוימת בנגינה בכינור ובפסנתר בתזמורות ריקודים. במלחמת העולם הראשונה שירת כנגן בתזמורת כלי נשיפה, לאחר שלמד בכוחות עצמו ותוך זמן קצר לנגן בסקסופון. במהלך שירותו בתזמורת הצבאית, למד לנגן גם בכלי נשיפה אחרים.
פיסטון התקבל להרווארד בשנת 1920, שם למד קונטרפונקט אצל ארצ'יבלד דייוויסון, קאנון ופוגה אצל קליפורד היילמן, הרמוניה למתקדמים אצל אדוארד בלנטיין והלחנה ותולדות המוזיקה אצל אדוארד ברלינגיים היל. פיסטון עבד לעיתים קרובות כעוזר לכמה מן הפרופסורים למוזיקה בהרווארד וניצח על תזמורת הסטודנטים.
ב-1920 נשא פיסטון לאישה את הציירת קתרין נסון (1892 - 1976), שהייתה גם היא סטודנטית בבית הספר לאמנויות. הם נשארו נשואים עד מותה בפברואר 1976, חודשים ספורים לפני מותו הוא.
לאחר סיום לימודיו בהרווארד בהצטיינות יתרה, קיבל פיסטון גמלת פיין ללימודים בחו"ל הוא בחר לנסוע לפריז, שם התגורר מ-1924 עד 1926. בבית הספר הלאומי למוזיקה בפריז למד פיסטון הלחנה וקונטרפונקט אצל נדיה בולאנז'ה, הלחנה אצל פול דיקא וכינור אצל ג'ורג'ה אנסקו. יצירתו "שלושה קטעים לחליל, קלרינט ובסון" מ-1925 הייתה הפרטיטורה הראשונה שפרסם.
פיסטון לימד בהרווארד מ-1926 עד פרישתו ב-1960. בין תלמידיו היו סמיואל אדלר, לרוי אנדרסון, ארתור ברגר, ליאונרד ברנשטיין, אליוט קרטר, ג'ון הרביסון ועוד.  בשנת 1937 כתב פיסטון את הסימפוניה הראשונה שלו וניצח על ביצוע הבכורה עם התזמורת הסימפונית של בוסטון ב-8 באפריל 1938.
יצירת המחול היחידה של פיסטון, "החלילן המופלא", נכתבה לתזמורת הטיילת של בוסטון, שניגנה אותה בביצוע בכורה בניצוח ארתור פידלר ב-30 בכמאי 1938. הרקדנים היו הנס ויינר ולהקתו. זמן קצר לאחר זאת ערך פיסטון סוויטה קונצרטית, שכללה "מבחר ממיטב הקטעים של הבלט." בביצוע הבכורה של הגרסה הזאת ניצח פריץ ריינר על התזמורת הסימפונית של פיטסבורג ב-22 בנובמבר 1940. ליאונרד סלטקין ותזמורת סנט לואיס כללו את הסוויטה בתקליטור של RCA ויקטור משנת 1991, שהיו בו "שלושה רישומים מניו אינגלנד" של פיסטון והסימפוניה השישית שלו.
פיסטון למד את שיטת שנים-עשר הטונים של ארנולד שנברג ועשה שימוש בהיבטים שלה כבר בסונאטה לחליל ופסנתר משנת 1930 ובסימפוניה הראשונה (1937). יצירתו הראשונה שנכתבה כולה בשיטת שנים-עשר הטונים הייתה "תרגיל כרומטי על השם באך" לעוגב (1940), שיש בה בכל זאת תחושה לא ברורה של סולם. פיסטון המשיך אומנם להשתמש ביסודות של שנים-עשר טונים לכל אורך הקריירה שלו, אך נוכחותם בולטת הרבה יותר בסימפוניה השמינית (1965) וביצירות שנכתבו אחריה: הווריאציות לצ'לו ותזמורת (1966), קונצ'רטו לקלרינט (1967), "ריצ'רקארה לתזמורת", פנטזיה לכינור ותזמורת (1970) וקונצ'רטו לחליל (1971).
ב-1943 הזמינה קרן אליס מ. דיטסון מאוניברסיטת קולומביה את הסימפוניה  השנייה של פיסטון, שנוגנה בהשמעת בכורה על ידי התזמורת הסימפונית הלאומית של ארצות הברית ב-5 במרץ 1944 וזכתה בפרס חוג מבקרי המוזיקה של ניו יורק. הסימפוניה הבאה שלו, השלישית, זיכתה אותו בפרס פוליצר, וכמוה גם הסימפוניה השביעית. הקונצ'רטו שלו לוויולה ורביעיית מיתרים מס' 5 קיבלו גם הם את פרס חוג המבקרים.
פיסטון כתב ארבעה ספרים על ההיבטים הטכניים של תאוריית המוזיקה, שנחשבים לקלאסיקה, כל אחד בתחומו: "עקרונות האנאליזה ההרמונית", "קונטרפונקט", "תזמור" ו"הרמוניה". הספר האחרון זכה לארבע הוצאות בתקופת חייו של פיסטון ותורגם לשפות אחדות ועודנו נחשב (בשינויים ועריכות של מארק דה-ווטו) בשנת 2009 לספר לימוד תקני בהרמוניה.
וולטר פיסטון מת בביתו בבלמונט, מסצ'וסטס ב-12 בנובמבר 1976.
יצירות > בלט

"החלילן המופלא" (1938)
יצירות > תזמורתיות > סימפוניות

סימפוניה מס' 1 (1937)
סימפוניה מס' 2 (1943)
סימפוניה מס' 3 (1947-1946) (בהזמנת קרן קוסביצקי)
סימפוניה מס' 4 (1950) (חוברה ליובל המאה של אוניברסיטת מינסוטה
סימפוניה מס' 5 (1954)
סימפוניה מס' 6 (1955) (חוברה ליובל השבעים וחמש של התזמורת הסימפונית  של בוסטון)
סימפוניה מס' 7 (1960)
סימפוניה מס' 9 (1965)
סוויטה לתזמורת (1929)
קונצ'רטו לתזמורת (1934)
סוויטה מתוך "החלילן המופלא"
סינפונייטה (1941)
סוויטה מס' 2 לתזמורת (1948)
סרנאטה לתזמורת (1957)
"שלושה רישומים מניו אינגלנד" (1959)
ריצ'רקאר לתזמורת
יצירות > תזמורת קלה

"יריד טונברידג", לתזמורת סימפונית קלה (1950) (בהזמנת האיגוד האמריקאי של מנצחי תזמורות קלות)
יצירות > מוזיקה קונצרטנטית

קונצ'רטינו לפסנתר (1937)
קונצ'רטו לשני פסנתרים ותזמורת (1958)
קונצ'רטו לכינור מס' 1 (1939)
קונצ'רטו לכינור מס' 2 (1960)
פנטזיה לכינור ותזמורת (1970)
פרלוד ואלגרו לעוגב וכלי  מיתר (1943)
פנטזיה לקרן אנגלית, נבל וכלי מיתר (1954)
קונצ'רטו לוויולה (1957)
קפריצ'ו לנבל ותזמורת מיתרים (1963)
וריאציות לצ'לו ותזמורת (1966)
קונצ'רטו לקלרינט ותזמורת (1967)
קונצ'רטו לחליל ותזמורת (1971)
קונצ'רטו לרביעיית מיתרים, כלי נשיפה מעץ וכלי הקשה (1976)
מוזיקה קאמרית/אינסטרומנטלית > רביעיות מיתרים

רביעיית מיתרים מס' 1 (1933)
רביעיית מיתרים מס' 2 (1935)
רביעיית מיתרים מס' 3 (1947)
רביעיית מיתרים מס' 4 (1951)
רביעיית מיתרים מס' 5 (1962)
שלושה קטעים לחליל, קלרינט ובסון (1926)
סונאטה לחליל (1930)
סוויטה לאבוב ופסנתר (1931)
שלישיית פסנתר מס' 1 (1935)
סונאטה לכינור (1939)
סונאטינה לכינור וצ'מבלו (1945)
אינטרלוד לוויולה ופסנתר (1942)
חמישיית חליל (1942)
פרטיטה לכינמור, ויולה ועוגב (1944)
דיברטימנטו לתשעה כלים (1946)
דואט לוויולה וצ'לו (1949)
חמישיית פסנתר (1949)
חמישיית כלי נשיפה מעץ (1956)
רביעיית פסנתר (1964)
שישיית מיתרים (1964)
שלישיית פסנתר מס' 2 (1966)
דואו לצ'לו ופסנתר (1972)
מוזיקה קאמרית/אינסטרומנטלית > פסנתר

סונאטה לפסנתר (1926)
פסקליה (1943)
אימפרוביזציה (1945)
מוזיקה קאמרית/אינסטרומנטלית > עוגב

תרגיל כרומטי על השם BACH ‏ (1940)
מוזיקה קאמרית/אינסטרומנטלית > מוזיקה כוראלית

מזמור תהילים ותפילת דוד (1959)